Petter Smart

Petter Smart er en fiktiv figur i Andeby-universet.

Petter Smarts første inntreden i tegneserien om Donald Duck var i en Carl Barks-historie fra 1952. Siden den gang har Petter Smart vært med i mang en historie om Donald og Skrue McDuck, og han har både hjulpet Skrue med en av oppfinnelsene sine, men også nærpå ruinert ham.

En av de største bragdene til Petter Smart må nok ha vært da han i historien Jul i Blakkegaten hjalp Skrue med å få tilbake pengene sine etter at de hadde forsvunnet i en hule under Pengebingen. Det var i denne sammenhengen at Lille Hjelper så dagens lys og siden har vært en trofast medhjelper og følgesvenn til Petter Smart. (Dette er vel å merke etter Don Rosas versjon.)

I forskjellige historier har det stått om at Skrue som ung kjente Petter Smarts farfar (Julius Smart, fyrbøter på Skrues båt) og at Petter Smarts far (Fulton Smart) var med på de første Hakkespettene. Petter Smart har en nevø som heter Newton.

Hans første norske navn var Goggen Skrueløs (jevnfør engelsk Gyro Gearloose) før han senere ble omdøpt til Petter Smart.

 Oppfinnelsene 
Noen av Petter Smarts oppfinnelser:  
 Apparat som kan fotografere 20 år fram i tiden
 Automatisk oppfinner
 Automatisk peanøttspreder
 Bjelle for fiskefangst
 Brødrister med månesprett
 Brødskivesmører (som ble til en malemaskin)
 Bråkebryter for barn
 Bøffeldrevet kraftverk for bruk i U-land
 Campinghus
 Dampdrevet rakett
 Dampryggskraper
 Demningbyggemaskin og deigmikser
 Dyreoversetterbokser
 Fantasimaskin
 Fargestoff
 Fiskemark som tømmer sjøen
 Flyvekjelker
 Flyvebil
 Gullfinner
 Gummihus, oppblåsbart
 Hellfjerner
 Hoppestang og ryggsekk for smørkjerning
 Hypnosestav for fisk
 Jet-kosteskaft for hekser Jet-varesykkel
 Kakemikser
 Krembørse
 Kube brukt i kubeball
 Lekelaks for fiskefangst
 Lekselesermaskin
 Lilla diamanter
 Lille Hjelper
 Lydløs rakettmaskin
 Maleutstyr for bruer
 Maskin som lager landbruksprodukter fra jord
 Menneskeforflytter
 Motorbåt med div. spesialiteter
 Musefelle som tar tøymus
 Mørk pære
 Overlevelsesutstyr for skibbrudne
 Picnic-maskin
 Regnbuetang
 Selvlekende leker
 Sigarettmaskin
 Smartboks
 Smilebøyle Snø-oppløser
 Sorteringsmaskin for gull
 Sprettmobil
 Sprøyte for å lage mattrær
 Sprøyte for å omdanne formen på trær
 Språkmaskin, oversetter siamesisk til gresk/kattehyl til ord
 Spåmaskin
 Stoppeklokke som stopper tiden (formodentlig i hele universet, men med unntak for dem som er nær klokken selv)
 Styrkeapparat
 Superløsemiddel som oppløser alt unntatt diamant (ble ved en anledning tømt ut på bakken og tæret seg da vei like til jordens sentrum)
 Supermagnet for tre, klær etc.
 Supersterk ballonggass
 Svisjmobil
 Sykkeltallerken
 Tankelesende robottjener
 Tankelesermaskin
 Tenkehette
 Tenkehette brukt av Donald Duck
 Tidsmaskin
 Tråsykkel
 Ubrytbar voks rundt Skrues penger
 Valentine-søker
 Varm is til varm iste
 Vingebil
 Ønskebrønn

 Eksterne lenker 
 Daniel Düsentrieb Duckipedia

Kategori:Figurer fra Disney-tegneserier